Absence of mega family is not a serious issue says Varun Tej
ఆడియో ఫంక్షన్ కు ‘మెగా ’ బ్రేక్
మెగా హీరోలు న‌టించిన ప్ర‌తి సినిమా వేడుక‌కు కుటుంబ మొత్తం హాజ‌రు కావ‌డం ఆన‌వాయితీగా మారింద‌ని, దానికి చిన్న బ్రేక్ నివ్వాల‌నే ఉద్ధేశ్యంతో  లోఫ‌ర్ ఆడియోకు కుటుంబ స‌భ్యులు దూరంగా ఉన్నార‌ని వ‌రుణ్‌తేజ్ పేర్కొన్నారు.
TNN | Updated:
Dec 8, 2015, 11:25AM IST
మెగా హీరోలు న‌టించిన ప్ర‌తి సినిమా వేడుక‌కు కుటుంబ మొత్తం హాజ‌రు కావ‌డం ఆన‌వాయితీగా మారింద‌ని, దానికి చిన్న బ్రేక్ నివ్వాల‌నే ఉద్ధేశ్యంతో లోఫ‌ర్ ఆడియోకు కుటుంబ స‌భ్యులు దూరంగా ఉన్నార‌ని, అంత‌కుమించి వేరే కార‌ణ‌మేది లేద‌ని వ‌రుణ్‌తేజ్ పేర్కొన్నారు. కుటుంబ స‌హ‌కారం త‌న‌కు ఎల్ల‌ప్పుడూ ఉంటుంద‌ని ఆయ‌న‌ తెలిపారు. వ‌రుణ్‌తేజ్ క‌థానాయ‌కుడిగా న‌టించిన చిత్రం లోఫ‌ర్‌ . సి.కె. ఎంట‌ర్‌టైన్‌మెంట్స్ ప‌తాకంపై సి. క‌ల్యాణ్ స‌మ‌ర్ప‌ణలో రూపొందుతున్న ఈ చిత్రానికి పూరి జ‌గ‌న్నాథ్ ద‌ర్శ‌క‌త్వం వ‌హించారు. ఈ చిత్రం ఆడియో విడుదలకు మెగా ఫ్యామిలీ రాకపోవటంపై వరుణ్ తేజ్ మాట్లాడుతూ పై వివరణ ఇచ్చారు. ఆడియో విడుద‌ల గురించి తెలుసుకొని చిరంజీవి ఫోన్ ద్వారా త‌న‌కు శుభాకాంక్ష‌లు అంద‌జేశార‌ని తెలిపారు పూరి జ‌గ‌న్నాథ్‌ . వ‌రుణ్‌తేజ్ క‌థానాయ‌కుడిగా న‌టించిన చిత్రం లోఫ‌ర్‌. సి.కె. ఎంట‌ర్‌టైన్‌మెంట్స్ ప‌తాకంపై సి. క‌ల్యాణ్ స‌మ‌ర్ప‌ణలో రూపొందుతున్న ఈ చిత్రానికి పూరి జ‌గ‌న్నాథ్ ద‌ర్శ‌క‌త్వం వ‌హించారు. ఈ చిత్ర గీతాల‌ను హీరో ప్ర‌భాస్ విడుద‌ల చేసి తొలి ప్ర‌తిని ద‌ర్శ‌కుడు రామ్‌గోపాల్‌వ‌ర్మ‌కు అందించారు.
ఈ సంద‌ర్భంగా అమ్మ‌నాన్న ఓ త‌మిళ అమ్మాయి స‌మ‌యంలో కుటుంబ క‌థాంశాల‌తో సినిమాలు చేస్తున్నావెందుక‌ని తిట్టిన రామ్‌గోపాల్‌వ‌ర్మ‌ లోఫ‌ర్ సినిమా చూసి బాగుంద‌ని మెచ్చుకున్నార‌ని పూరి జ‌గ‌న్నాథ్ చెప్పారు. ఈ సినిమాకు మా అమ్మ సీతామ‌హాల‌క్ష్మి అనే టైటిల్ బాగుంటుంద‌ని వ‌ర్మ స‌ల‌హా ఇచ్చార‌ని. ఆయ‌న ఆ మాట చెప్పిన‌ప్పుడే తాను స‌క్సెస్ అయ్యాన‌నే న‌మ్మ‌కం క‌లిగింద‌ని పూరి జ‌గ‌న్నాథ్ తెలిపారు. ఎనిమిదేళ్ల క్రితం స‌హాయ ద‌ర్శ‌కుడిగా ప‌నిచేస్తాన‌ని వ‌రుణ్‌తేజ్ త‌న‌ను సంప్ర‌దించాడ‌ని, ఇప్పుడు అత‌డు హీరోగా న‌టిస్తున్న చిత్రానికి తాను ద‌ర్శ‌క‌త్వం వ‌హించాల్సివ‌చ్చింద‌ని పూరి జ‌గ‌న్నాథ్ అన్నారు. త‌న‌ ఫేవ‌రేట్ సినిమాల్లో బుజ్జిగాడు ఒక‌ట‌ని, ఆ సినిమా చేయాల‌నే త‌ప‌న‌తో పూరి జ‌గ‌న్నాథ్ కోసం ఆరు నెల‌లు వేచిచూశాన‌ని, వెండితెర‌పై హీరోయిజాన్ని అద్భుతంగా ఆవిష్క‌రించ‌గ‌ల స‌త్తా ఉన్న ద‌ర్శ‌కుల్లో పూరి జ‌గ‌న్నాథ్ ఒక‌ర‌ని ప్ర‌భాస్ తెలిపారు. ఈ కార్య‌క్ర‌మంలో దిల్‌రాజు, శ్రీ‌కాంత్ అడ్డాల, రేవ‌తి త‌దిత‌రులు పాల్గొన్నారు. సునీల్ క‌శ్య‌ప్ ఈ చిత్రానికి సంగీతాన్ని అందించారు. దిశాప‌టాని క‌థానాయిక‌గా న‌టిస్తోంది.